داخی دور ایاقه زینب آناوین یرین یغشدور
ایله منزلی مرتّب آناوین یرین یغشدور
داخی دور ایاقه زینب آناوین یرین یغشدور
ایله منزلی مرتّب آناوین یرین یغشدور
بُلوسن قاپی یاناندان آناوین حالی نجِیدی
مرضی بدون درمان، غمی بی معالجِیدی
بو گیچن چئجه عزیزیم منه چوخ چتین گئجِیدی
دوشه جاق خیاله هرشب، آناوین یرین یغشدور
گوزلیم بقیعه گیتمه که او چول بلالی چولدی
دل مرتضانی اوردا محنین خدنگی بولدی
خبر آلسا قونشولار گر نیه فاطمه تیز اُلدی
دی نهانیدور بو مطلب، آناوین یرین یغشدور
آناوی قیزیم بو امّت غم و ابتلایه سالدی
نه اونا سلام ویردی، نه منیم سلامیم آلدی
تالان اولدی گلشنیم، گور نجه باغبان قوجالدی
ای عزیزه ی مودّب آناوین یرین یغشدور
یادا سال او روزگاری که وصالینه چاتاردون
سنه لایلای دینده گوزیوی یوموب یاتاردون
او اویاق قالاندا سنده دوروب ال باشا آتاردون
قوتاروب او تابیلن تب، آناوین یرین یغشدور
دیمه اول همای قدسین قانادی قیزیم سنوبدی
داخی صبریمون نهالین غمی ریشه دن یونوبدی
پر و بال آچوب بیر آیری چمنه گیدوب قونوبدی
واری دلده ذکر یارب، آناوین یرین یغشدور
وار اگرچه بش یاشون، سن ایویمه بویوک خانمسان
باباجان دی، دمبدم قوی یوزیوی اُپوم جانمسان
آدی زِینِ اَب، رگیمده جریان تاپان قانمسان
بالام ای ستوده منصب آناوین یرین یغشدور
قیزیم آز سیزیلدا، نالن حالیمی دگرگون ایلر
اولی شرمسار ایشیتسه سسیوی شکسته نیلر
حسن و حسین و کلثوم بیله حالی گورسه نیلر
اوزون ایلمه معذّب، آناوین یرین یغشدور
آتاوی او گونکه دشمن بالا بیعته آپاردی
انان اولماسِیدی اوردا منه قاتل ال تاپاردی
توکولردی مسجده قان گینه ولوله دوشردی
آرادان گیدردی مکتب، آناوین یرین یغشدور
گئجه لر آنان بُلردیم سنه دردینی دیردی
باشوا ووراندا شانه سارالان یوزون اُپردی
داخی قالدی توپراق آتدا اوزی هم اورکده دردی
که قِییتمز اول محجّب، آناوین یرین یغشدور
دیمم آغلاما عزیزیم ولی آغلاسان آز آغلا
اورگون بقیعه دوندر آنا قبرینی قاز آغلا
قلمون مژه، یوزون لوح، گِله نامه سین یاز آغلا
ایله اشکیوی مرکّب، آناوین یرین یغشدور
بو دلیله قبره قویدوم گئجه فاطمه عذارین
که قاپومی یاندورانلار تاپا بُلمیه مزارین
یری امنیدور داریخما داخی چکمه انتظارین
یومولوب او حق دیَن لب، آناوین یرین یغشدور
azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab urd_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab pes_Arab prs_Arab pes_Arab azb_Arab prs_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab